Source: https://www.clujust.ro/ccr-a-decis-dupa-4-ani-neconstitutionalitatea-unei-prevederi-din-legea-urbanismului-care-nu-mai-e-in-vigoare/
Timestamp: 2020-02-28 23:36:59+00:00
Document Index: 41312663

Matched Legal Cases: ['CCR ', 'CCR ', 'CCR ', 'CCR ', 'Articolul 32', 'CCR ', 'CCR ']

CCR a decis, după 4 ani, neconstituționalitatea unei prevederi din Legea urbanismului, care nu mai e în vigoare - CLUJUST
Acasă»JURIDICE-LEGISLAȚIE»CCR a decis, după 4 ani, neconstituționalitatea unei prevederi din Legea urbanismului, care nu mai e în vigoare
CCR a decis, după 4 ani, neconstituționalitatea unei prevederi din Legea urbanismului, care nu mai e în vigoare
CluJust 07/02/2020 JURIDICE-LEGISLAȚIE Spune-ți părerea!
După 4 ani de la sesizarea trimisă de Tribunalul Cluj, Curtea Constituțională a României a decis neconstituționalitatea unei prevederi din Legea urbanismului, care nu mai e în vigoare. Rămâne de văzut dacă va avea efect în litigiul urbamistic în care s-a dispus sesizarea, decis definitiv între timp.
CCR a analizat excepţia de neconstituţionalitate a prevederilor art.32 alin.(1) teza întâi din Legea nr.350/2001 privind amenajarea teritoriului și urbanismului, în forma modificată prin art.I pct. 6 din Legea nr.289/2006 pentru modificarea şi completarea Legii nr. 350/2001 privind amenajarea teritoriului şi urbanismul.
În urma deliberărilor, Curtea Constituțională, cu majoritate de voturi, a admis excepția de neconstituționalitate și a constatat că dispozițiile art.32 alin.(1) teza întâi din Legea nr.350/2001 privind amenajarea teritoriului și urbanismului, în forma modificată prin art.I pct. 6 din Legea nr.289/2006 pentru modificarea şi completarea Legii nr.350/2001 privind amenajarea teritoriului şi urbanismul, sunt neconstituționale.
Articolul 32 din Legea 350/2001 a suferit de atunci mai multe modificări, având acum o altă formă ce poate fi consultată aici.
Cererea de sesizare a CCR a venit din celebrul litigiu urbanistic ”Luminia” din Cluj-Napoca. În 25 august 2016, Tribunalul Cluj a admis în parte cererea de sesizare a Curtii Constitutionale în raport de art. 32 al Legii 350/2001 în vigoare în momentul adoptarii HCL atacata.
Amintim că litigiul a fost câștigat de dezvoltatorul imobiliar Cyane împotriva Asociației de Protecție Urbanistică a Clujului. USR-istul Elek Levente, fondator al asociației care l-a consacrat, susține că ”decizia Curții Constituționale deschide calea de atac extraordinară a revizuirii”. Rămâne de văzut asta după ce va fi publicată motivarea deciziei CCR.
Anterior Gîrbovan despre pensiile speciale: ”contravaloarea interdicțiilor pe care un magistrat le are”
Următor Avocatul Poporului NU sesizează CCR cu privire la legea 129/2019. Avocata petiționară: ”considerentele expuse sunt de-a dreptul halucinante”